- Hindi News
- National
- दादरी में सीसीटीवी कैमरों पर खर्चे लाखों रुपये पहले वाले संभलते नहीं, नए का ठेका दे दिया
दादरी में सीसीटीवी कैमरों पर खर्चे लाखों रुपये पहले वाले संभलते नहीं, नए का ठेका दे दिया
नगरके प्रमुख चौराहों पर दो साल पहले लगाए गए सीसीटीवी कैमरों की हालत खस्ता है वहीं नगर परिषद कुछ जगहों पर और नए कैमरे लगवाने जा रही है। इसके लिए टेंडर का कार्य का पूरा हो चुका है। पहले से लगाए गए कैमरे खराब होने के चलते उनकी एलईडी में दुकानों के कैमरे या फिर केबल लगवाकर फिल्में देखी जा रही हैं। ऐसे में शहर की सुरक्षा कैसे मजबूत हो सकती है। कैमरे खराब होने के कारण शहर में कोई भी असामाजिक तत्व किसी बड़ी वारदात को अंजाम देकर भागने में सफल हो सकता है।
करीब दो साल पहले शहर की सुरक्षा को चाक चौबंद बनाने के लिए तीन जगह मुख्य चौराहों पर सांसद कोटे से पीडब्लूडी विभाग ने लाखों रुपये खर्च कर सीसीटीवी कैमरे लगाए गए थे। लेकिन कैमरों पर किसी भी विभाग द्वारा देख रेख रखने में रुचि नहीं रखने का खामियाजा शहर के लोगों को भारी कीमत चुका कर भुगतना पड़ सकता है। सीसीटीवी कैमरों की हालात इस कदर खराब हो चुकी है कि इनकी केबल टूटी पड़ी हैं वहीं काफी मात्रा में धूल मिट्टी जमी हुई है। वही कैमरों के लिए दुकानों में लगाई गई एलईडी एलईडी में दुकानदार स्वयं अपनी दुकानों की हिफाजत कर रहे है तो कही चैनलों से मनोरंजन करते दिखाई दे रहे है।
रेलवे रोड पर सीसीटीवी कैमरे खराब होने के बाद दुकानदार द्वारा रखी बंद पड़ी एलईडी।
परशुराम चौक पर खराब पड़े सीसीटीवी कैमरे की लटकती केबल।
परशुराम चौक पर दुकानदार द्वारा एलईडी का प्रयोग निजी कैमरे के लिए हो रहा।
तीन जगह लगाए थे 11 सीसीटीवी कैमरे
शहरमें सुरक्षा के मद्दे नजर शहर के परशुराम चौक पर चार, लाला लाजपतराय चौक पर तीन और शहर की पुरानी अनाज मंडी स्थित वैश्य स्कूल के पास चार कैमरे लगवाए गए थे। लेकिन इन 11 कैमरों में से केवल लाला लाजपतराय चौक पर लगे तीन में दो कैमरे मैन बाजार और पुराना बस स्टैंड रोड की निगरानी करने वाले ही कैमरे ठीक से काम कर रहे है।
कैमरे ठीक होते तो पकड़ में जाते हत्यारे
20जुलाई 2014 को नगर के चर्चित स्टोन क्रेशर मालिक जगदीश पहल की हत्या कर दी गई है। हत्या करने वाले जिस गाड़ी में वो गाड़ी इन कैमरों की वजह से पहचान में नहीं रही थी। बताया जा रहा है कि कैमरों पर इतनी अधिक धूल जमी हुई थी कि कुछ साफ दिखाई नहीं दे रहा है। अगर कैमरे सही होते और गाड़ी के नंबर वगैरह साफ दिखाई दे देते तो अब तक इस गुत्थी को भी पुलिस सुलझा चुकी होती।
जल्द ठीक करवा देंगे कैमरे
^शहरके खराब हुए सीसीटीवी कैमरों की जांच के लिए जल्दी ही इंजीनियर भेजा जाएगा। कैमरों में खराबी मिलती है तो उनको जल्दी ही ठीक करवा दिया जाएगा।\\\'\\\' बिजेंद्र हुड्डा, एसडीएम
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva